**הנחיות להגשת דו"ח התקדמות**

**לתלמידי תואר שני בבית הספר סגול למדעי המוח**

על מנת להביא לאחידות בהיקף ובדרישות מתלמידי תואר שני בבית הספר סגול למדעי המוח ולוודא כי התלמידים עומדים בלוח הזמנים לסיום הלימודים לתואר השני להלן הנחיות לגבי הגשת דו"ח התקדמות.

בתום שנת הלימודים הראשונה בתכנית ולפני תחילת הסמסטר השלישי ללימודים יגיש התלמיד דו"ח התקדמות שיהווה בסיס לכתיבת התיזה.

הדו"ח יכלול את הסעיפים הבאים:

* דף שער

דף השער יכלול תאריך הגשת הצעת המחקר, החוג אליו משתייך התלמיד, שם בית הספר סגול למדעי המוח, נושא העבודה בעברית ובאנגלית, שם התלמיד, תעודת זהות של התלמיד, שם המנחה וחתימתו. אם יש יותר ממנחה אחד, יישא דף השער את השמות והחתימות של כל המנחים.

* תקציר
* מטרת המחקר - פיסקה
* תוצאות עיקריות ותכנון לחודשים הבאים עד לתחילת כתיבת העבודה – עד עמוד

את ההצעה יש להעביר ל: רותי וולף, מזכירת תארים מתקדמים בבית הספר סגול למדעי המוח, בקובץ PDF באמצעות דואר אלקטרוני לכתובת ruthiw@tauex.tau.ac.il

התיזה תוגש בתום חופשת הסמסטר שלאחר הסמסטר הרביעי ללימודים והבחינה עליה תתקיים לכל המאוחר ביום החמישי האחרון שלפני תחילת הסמסטר הבא.

מלגת הקיום מסתיימת בתום שנתיים, והגשת התיזה באיחור גוררת בעקבותיה תשלום שכר לימוד, על פי דרישת מדור שכר לימוד.

בהצלחה!